Diari Oficial de la Generalitat Valenciana


Sumari del DOGV 6177, del 04-01-2010 (2009/14918)

RESOLUCIÓ de 22 de desembre de 2009, de la Direcció General d'Ordenació i Centres Docents, per la qual es deixa sense efecte la Resolució de 4 de novembre de 2009, de la mateixa direcció general, sobre l'alumnat estranger en l'educació de naturalesa no obligatòria
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6177

Data del DOGV
:   04-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14628


Data del document
:   22-12-2009

Organisme emissor
:   Conselleria d'Educació

Tipus de document
:   Resolució

Descriptors 

:   * dret a l'educació
    * migrant
    * accés a l'educació
    * legislació
    * legislació escolar

RESOLUCIÓ de 22 de desembre de 2009, de la Direcció General d'Ordenació i Centres Docents, per la qual es deixa sense efecte la Resolució de 4 de novembre de 2009, de la mateixa direcció general, sobre l'alumnat estranger en l'educació de naturalesa no obligatòria [2009/14012]  
Aprovada la Llei Orgànica 2/2009, d'11 de desembre, de reforma de la Llei Orgànica 4/2000, d'11 de gener, sobre drets i llibertats dels estrangers a Espanya i la seua integració social (BOE núm. 299, de 12 de desembre), en la qual es dóna una nova redacció a l'article 9, titulat «dret a l'educació», que diu textualment:  
«1.Els estrangers menors de setze anys tenen el dret a l'educació i el deure, que inclou l'accés a una ensenyança bàsica, gratuïta i obligatòria. Els estrangers menors de díhuit anys també tenen dret a l'ensenyança postobligatòria.  
Este dret inclou l'obtenció de la titulació acadèmica corresponent i l'accés al sistema públic de beques i d'ajudes en les mateixes condicions que els espanyols.  
En cas d'arribar a l'edat de díhuit anys en el transcurs del curs escolar, conservaran eixe dret fins a la seua finalització.  
2. Els estrangers majors de díhuit anys que es troben a Espanya tenen dret a l'educació d'acord amb el que establix la legislació educativa. En tot cas, els estrangers residents majors de díhuit anys tenen el dret a accedir a les altres etapes educatives postobligatòries, a l'obtenció de les titulacions corresponents, i al sistema públic de beques en les mateixes condicions que els espanyols.»  
A la vista del contingut de l'esmentat article, és necessari tornar a establir, com a requisit necessari, que els estrangers majors de 18 anys siguen residents a Espanya per a poder accedir als estudis postobligatoris.  
Per l'anteriorment exposat, queda sense efecte la Resolució de 4 de novembre de 2009, de la Direcció General d'Ordenació i Centres Docents, sobre l'alumnat estranger en l'educació de naturalesa no obligatòria, publicada en el DOCV núm. 6140, de 9 de novembre, i s'haurà de tornar a aplicar en la seua totalitat la Resolució de 9 de febrer de 2005, del director general d'Ensenyança, per la qual es dicten instruccions per a l'aplicació de la Llei Orgànica 4/2000, de 22 de gener, en la redacció donada per la Llei Orgànica 2/2009, d'11 de desembre i del Reial Decret 2.393/2004, de 30 de desembre, sobre drets i llibertats dels estrangers a Espanya i la seua integració social en el sistema educatiu (DOGV núm. 4952, de 23 de febrer).  
València, 22 de desembre de 2009.- El director general d'Ordenació i Centres Docents: Francisco Baila Herrera